តំបន់ទេសចរណ៍ឆ្នេរសមុទ្រ: '''តំបន់រមណីដ្ឋាន'''

តំបន់រមណីដ្ឋាន

ខេត្តកំពតឯកសារ:kompot.jpg

មានរមណីដ្ឋានសំខាន់ៗ០៤កន្លែង ដែលមានលក្ខណះសម្បត្តិអំណោយផលល្អ ស្រួលក្នុងការរៀបចំកែលំអក្នុងការទាក់ទាញភ្ញៀវចូលមកទស្សនាសំរាកកំសាន្ត។
រមណិដ្ឋានទឹកឈូ: ជារមណីដ្ឋានធម្មជាតិ មានចំងាយ ៨ គ ម ខាងជើងទីរួមខេត្ត មានទីតាំងនៅភូមិ ស្នំប្រាំពីរ ឃុំម៉ាក់ប្រាង ស្រុកកំពត។ រមណិដ្ឋាននេះមាន ទឹកជ្រោះធ្លាក់តាំងពីភ្នំដំរី ភ្នំចាយហូខួបប្រាំវស្សាប្រកបដោយទឹកថ្លាឈ្វេងត្រេជាក់ស្រឹប ហូរកាត់លើផ្ទៃថ្មដាដ៏ធំៗផ្តល់ជាកន្លែងងូតទឹកកំសាន្តដ៏សែនមនោរម្យ។ ហើយនៅទីនេះដែរសំបូរទៅដោយផ្លែឈើ ជាច្រើនដូចជា:ធូរ៉េន មង្ឃុត សាវម៉ាវ ម៉ាក់ប្រាង ម្នាស់ក្រូចថ្លុង ទៀប ដូង ។ល។បណ្តាផ្លែឈើទាំងនេះហុចផលបណ្តាក់គ្នា ជាបន្តបន្ទាប់ ដោយឡែកផ្លែធូរ៉េនមានជាហូរហែររៀងរាល់ខែ។

រមណីដ្ឋានព្រែអំពិល: ជាឈ្មោះរមណីដ្ឋានមួយសម្រាប់បំរើអោយភ្ញៀវកំសាន្តនៅឆ្នេរសមុទ្រ មានចំងាយ១៨គ ម ប៉ែខាងលិចទីក្រុងកំពតតាមផ្លូវជាតិលេខ ៣ ដែលមាន ទីតាំងនៅភូមិកោះតូចស្រុក កំពត ។ព្រៃអំពិលមានឆ្នេរខ្សាច់សក្បុះរាប់ពាន់ម៉ែត្រ ប្រកបដោយដើមកោងកាងដុះប្របតាមឆ្នេរជាច្រើន និងមានដើមដូងរាប់រយដើមផ្តល់ ម្លប់សំរាប់ជាកន្លែងសមរាក់យ៉ាងត្រជាក់។ នៅទីនេះគេអាចទទួលទានអាហារ នៃ រសជាតិម្ហូបសមុទ្រស្រស់ៗ ដូចជា: ក្តាមមឹកបង្គារខ្យងត្រីសមុទ្រស្ទើរគ្រប់ប្រភេទ និងរសជាតិទឹកដូងយ៉ាងផ្អែមឆ្ងាញ់។

រមណីដ្ឋានបូកគោ  រមណីដ្ឋាននេះមានចំងាយពីក្រុងកំពត ៤២ គ ម រហូតដល់កំពលភ្នំ។នៅលើកំពូលភ្នំដែលមានកំពស់១០៧៥ ម៉ែត្រ ធាតុអាកាសនៅទីនោះ មានភាពត្រជាក់បង្គួរ ហើយ រុក្ខជាតិទាំងឡាយមានភាពរីកស្រស់គ្រប់ពេលវេលាព្រមទាំងមានទេសភាពធម្មជាតិល្អៗ ដូចជាមានផ្ទាំងថ្មដាធំៗជាច្រើន ឥតគណនា នៅរាយប៉ាយក្រោមដើមរុក្ខជាតិខ្លះនៅកណ្តាលវាល ខ្លះទៀតមើលទៅមានរាងដូចជាសត្វផ្សេងៗ ។ កាលពីសម័យសង្គមរាស្រ្តនិយម គេបានកសាង សំណង់ សាធារណះជាច្រើនប្រែក្លាយជាបុរីមួយ។​ទន្ទឹមនេះដែលុមានកន្លែងងូតទឹកជ្រោះមួយនៅតំបន់ទឹកធ្លាក់ ៣ ថ្នាក់ ពពកវិល ដែលមានចំងាយ ៧គ មពីទីនេះ។ ពីកំបូលភ្នំបូកគោគេអាចមើលឃើញនូវទិដ្ឋភាពខ្លះ នៃក្រុងកំពត កែប ក្រុងព្រះសីហនុព្រមទាំងផ្ទៃសមុទ្រពណ៍ខៀវស្រង៉ាត់ធំល្ហល្ហេវជាប់ជើងមេឃ។

រមណីដ្ឋានភ្នំពង់ត្រាច ស្ថិតនៅតាមផ្លូវជាតិលេខ ១៦ ប៉ែតខាងកើតក្រុងកំពតចំងាយ៣៨គ មក្នុងឃុំដំណាក់កន្ទួតខាងត្បូង ស្រុកកំពង់ត្រាច។តំបន់នេះ គឺ ជាភ្នំថ្ម ពុំសូវមានរុក្ខជាតិប៉ុន្មានទេ ជារមណីដ្ឋានរូងភ្នំប្រកបដោយល្អាងតូចធំជាច្រើនក្នុងចំណោមល្អាងទាំងនោះ ភាពច្រើនប្រជាជនរៀបចំសម្រាប់ធ្វើជាកន្លែងប្រារព្ធធ្វើពិធី បុណ្យទាន ឫជាកន្លែងសក្ការះគោរពបូជាវត្ថុផ្សេងៗតាមជំនឿនៃទំនៀមទំលាប់របស់ប្រជាជនទាំងខ្មែរ ចិន វៀតណាម។មានល្អាងមួយមានវិជ្ជមាត្រ ប្រមាណ ៣០ ម៉ែត្រ ហើយដីនៅទីនោះ មានពណ៍ ៧ផ្សេងៗគ្នា។ព្រមទាំងមានល្អាងតូចៗ ៣ ៤ ល្អាងខ្លះកាំជណ្តើរ ឡើងកំពស់ប្រមាណ ៤ម៉ែត្រ ព្រមទាំងមានថ្មរចនានៃធម្មជាតិ មើលទៅ រាងដូចជារូបសត្វឫវត្ថុ។ ចេញពីល្អាងនេះមានរូងមួយទៀតដែលអាចធ្វើដំណើរឆ្ពោះទៅល្អាងវាលស្រែ ១០០ និង ល្អាងថ្មដុះ។នៅតាមល្អាងទាំងនោះបានបន្សល់ទុកនូវ ស្នាមថ្នាំពណ៍ផ្សេងៗនៅឡើយកាលពីសម័យមុនទសវត្សទី ៧០ ។នៅភ្នំខាងមុខមានវត្ថរបស់ប្រជាជនចិន វៀតណាមហើយ នៅមុខផ្លូវចូលមាត់ រូងមាន វត្ថព្រះសង្ឃ ខ្មែរមួយដែរ។
ខេត្តកោះកុង
រមណីដ្ឋានចាំយាម មានចំងាយ០៨ គ មពីទីរួមខេត្តកោះកុង ជាព្រំដែនកម្ពុជា  ថៃ ក្នុងស្រុកំណ្ឌលសីមា។តំបន់នេះជាប្រភេទរមណីដ្ឋានធម្មជាតិ និងកៃច្នៃ ដែលត្រូវបានកសាងឡើងដោយ លោកឧកញ្ញា លីយ៉ុងផាត់ នៅឆ្នាំ ១៩៩៧។

ចាំយាម  ត្រូវបានគេរៀបចំអោយទៅជាតំបន់រមណីដ្ឋានទេសចរណ៍អន្តរជាតិដែលមានភ្ញៀវទេសចរណ៍ជាច្រើនដែលធ្វើដំណើរមកកំសាន្ត ។តំបន់នេះមានសណ្ឋាគារ ខ្នាតផ្កាយ ៥ រហូតដល់ផ្ទះសំណាក់ ព្រមទាំងមានល្បាងផ្សេងៗជាច្រើន ក្រៅពីកាស៊ីណូ និងងូតទឹកសមុទ្រ។ឆ្នេរចាំយាមត្រូវបានរៀបចំកៃច្នៃអោយទៅជា តំបន់មួយល្អស្អាត ដែលមានដាំដើមដុងជាក្រឡាចក្រត្រង់ពេញលើកឆ្នេរខ្សាច់។

រមណីដ្ឋានកោះមូល (កោះកុងក្រៅ) កោះនេះមានបណ្តោយ២២គ មនិងទទឹង ៧ គ មកោះនេះមានទីតាំងស្ថិតនៅក្នុងស្រុកកោះកុង។កោះកុងក្រៅមានចំងាយ២៤ គ មពីទីរួមខេត្តកោះកុង តាមផ្លូវសមុទ្រ។នៅលើកោះមានកូនភ្នំជាច្រើនដែលពោលពេញទៅដោយទេសភាពធម្មជាតិ។បំបន់នេះមានទឹកធ្លាក់ជាង១០កន្លែង ដែលមានកំពស់ពី ៦ ទៅ ១៥ ម។ក្រៅពីទឹកធ្លាក់កោះមូល មានឆ្នេរខ្សាច ៦កន្លែងទៀត ដែលមានបណ្តោយពី៣០០០ម ទៅ ៥០០០មឆ្នេរទាំងនេះមានឈ្មោះថា ឆ្នេរដើមដូងទីំួយដល់ទីប្រាំមួយ ដែលមានឆ្នេរខ្សាច់សរក្បោះ និងទឹកថ្លា អាឆ្លុះដល់បាតស្សាច់បាន។នៅជំវិញកោះមូលនៃឆ្នេរទាំង៦ មានសត្វផ្សោតសមុទ្រជាច្រើនមកហែលប្រលែងលេង និងឆ្នេរខ្សាច់ ទាំងនោះ  ហើយសត្វផ្សោតទាំងនេះមានពីប្រភេទ គឺពណ៌ និងពណ៌ខ្មៅ។

រមណីដ្ឋានឃុនឆាយឃុនផែន ដែលមានទីតាំងស្ថិតនៅចំពីមុខខេត្តចំងាយ ១ គ ម ហើយតំបន់នេះដែរមានចេតីយ៏ស្ថិតនៅលើផ្ទាំងថ្មកណ្តាលទឹកសមុទ្រ។

រមណីដ្ឋានក្បាលឆាយ  មានចំងាយ ២៥  គ មពីទីរួមខេត្ត ស្ថិតនៅក្នុងស្រុកមណ្ឌលសីមា តាមផ្លូវដៃសមុទ្រ។ក្បាលឆាយ ជារមណីដ្ឋានធម្មជាតិ ដែលនៅតាម ផ្លូវជាជួរភ្នំខ្ពស់ៗ និងដើមឈើធំៗ មានប្រភេពទឹកពីស្ទឹងក្នុងខេត្តពោធ៌សាត់ ទឹកធ្លាក់មានកំពស់ ១០ ម៉ែត្រ និងមុខកាត់ ៨ ម៉ែត្រ នៅរដូវវស្សា និងរដូវប្រាំ ទឹកហូរជារបៀបទឹកឈូរ ដែលហូរចែកជាច្រើនផ្នែក។
ចំណាត់ថ្នាក់ក្រុម:តំបន់ទេសចរណ៍ឆ្នេរសមុទ្រ

ក្រៅពីនេះខេត្តកោះកុងនៅមានកន្លែងកំសាន្តជាច្រើនទៀតដូចជា
 ទឹកជ្រោះតាតៃ មានទីតាំងស្ថិតនៅក្នុងស្រុកស្មាច់មានជ័យ។
 ទឹកជ្រោះទូលកូគី មានទីតាំងស្ថិតនៅក្នុងស្រុកស្មាច់មានជ័យ។
 ឆ្នេរចាំស្នេហ៏ ស្ថិតនៅឆ្នេរក្នុងស្រុកស្មាច់មានជ័យ។
ក្រុងកែប
រមណីដ្ឋានភ្នំសសៀ  ភ្នំសសៀជារមណីដ្ឋានវប្បធម៌ និងធម្មជាតិរបស់ក្រុងកែប មានទីតាំងនៅប៉ែកអគ្នេយ៏ និងមានចំងាយពីទីរួមខេត្តកំពត ១៤ គ ម។ភ្នំនេះប្រជុំ ឡើង ដោយភ្នំតូចៗចំនួន បី មានទំហំផ្ទៃដីប្រមាណ១.៥ គ ម២ កំពស់ភ្នំប្រមាណ៤០ ម៉ែត្រមានល្អាងរូងភ្នំពីធម្មជាតិអាចអោយភ្ញៀវ ទេសចរចូលកំសាន្តសប្បាយបានដូចជារូងភ្នំដំរីស រូងភ្នំអាចម៌ប្រជៀវ ជាពិសេសនៅរូងភ្នំដំរី ស មានស្ថាបត្យកម្មដ៏កំពូល១ គឺវាលស្រែដី១០០ដែលបានលាក់បំពួនអាត្មាក្នុងរូងងងឹតនោះ។នៅលើកំពូលភ្នំសសៀមាន ចេតីយ៏មួយកសាងឡើងនៅឆ្នាំ១៩៦៤ ដោយព្រះអង្គម្ចាស់ក្សត្រី រស្មីសោភ័ណ ដែលលំអទៅដោយ ក្បូរក្បាច់រចនា និងពណ៌ដ៏ប្រណិត។ពីជើងភ្នំឡើងដល់កំពូលភ្នំមាន សំណងវត្តអារ៉ាមព្រះពុទ្ធសាសនា មានផ្លូវចុះឡើងខ្វែងខ្វាត់មានព្ងះសង្ឃគង់នៅ និងមានរូងតូចៗជាច្រើនទៀតនៅជើងភ្នំ សម្រាប់តាជី យាយជី មកសំណាក់ធម៌។

	ភ្នំសសៀគឺជាភ្នំមានអាកាសធាតុមនោរម្យ ធម្មជាតិល្អស្រស់គ្រប់រដូវកាល។ពីលើកំពូលភ្នំយើងអាចមើលឃើញទេសភាពវាលស្រែ  ព្រៃភ្នំ ភូមិដ្ឋានប្រជារាស្រ្ត កោះ លំហសមុទ្រធំល្វឹងល្វើយ និងជាកន្លែងសំរាប់គោរពបូជាតាមលំនាំព្រះពុទ្ធសាសនា និងជាទីបួងសួងដល់វត្ថុសក្តិសិទ្ធិដើម្បីសុំលាភសក្តារះផ្សេងៗទៀតផង។